זנה וורב

זנה וורב (בגרמנית: Zena Werb;‏ 24 במרץ 1945 – 16 ביוני 2020) הייתה חוקרת ופרופסורית אמריקאית בתחום הביולוגיה של התא. היא מוכרת ברחבי העולם בשל התגליות שלה על בסיסים מולקולריים ותאיים של פרוטאזות מטריצה חוץ תאית ותפקידם בתפקוד תקין של רקמות והתהוות מחלות ברקמות. את מחקריה ביצעה בעיקר באוניברסיטת קליפורניה שבסן פרנסיסקו, ארצות הברית. הפרסים העיקריים בהם זכתה הם מלגת גוגנהיים (מלגה כספית המוענקת לאנשים שהוכיחו יכולות אקדמאיות יוצאות דופן בתחומי האמנות) בשנת 1985, פרס FASEB (פרס המוענק לנשים שביצעו הישגים יוצאים מן הכלל בביולוגיה) למצוינות במדע בשנת 1966, פרס charlotte friend בשנת 2001 של האגודה האמריקאית לחקר סרטן, מדליית E.B. Wilson (מדליה זו היא הכבוד הגבוה ביותר למדע של האגודה האמריקאית לביולוגיה של התא) בשנת 2007 מהאגודה האמריקאית לביולוגיה של התא. וורב נולדה להורים פולנים יהודים במחנה הריכוז ברגן בלזן, גרמניה, שבועות בודדים לפני שחרור המחנה. גם אמה וגם אביה שרדו את מלחמת העולם השנייה. אביה נאלץ לברוח לאיטליה, בעוד שוורב ואמה הלכו ברגל מפולין עד למחנה פליטים באיטליה, שם התאחדו עם אביה של וורב בשנת 1947 והיגרו לקנדה. אביה של וורב היה מתמטיקאי לפני המלחמה, אך הפך לחקלאי עם מעברם לקנדה. בתום לימודיה, וורב עברה לארצות הברית. וורב קיבלה את התואר הראשון שלה בביוכימיה מאוניברסיטת טורונטו אשר ממוקמת בקנדה, ואת הדוקטורט שלה בביולוגיה של התא קיבלה מאוניברסיטת רוקפלר שבניו יורק. את לימודי הפוסט דוקטורט שלה ביצעה במעבדת החקר סטריינג'וויז, בקיימברידג' שבבריטניה. שם, התחילה לחקור את המטריצה החוץ תאית, מתוך מחשבה שתאים מושפעים מהסביבה שלהם. לאחר לימודיה, גויסה לסגל ההוראה באוניברסיטת קליפורניה שבסן פרנסיסקו, שם הייתה גם פרופסורית וסגנית יושב הראש למחלקה לאנטומיה. פרופסור וורב חברה במרכז הסרטן של משפחת דילר באוניברסיטת קליפורניה, חברה במרכז רפואת ההתחדשות של אלי ואדית', ולוקחת חלק במחקר תאי הגזע באוניברסיטת קליפורניה. לאחר שסיימה את הפוסט-דוקטורט שלה, לימדה וורב זמן קצר באוניברסיטת דארטמות' שבניו המפשייר, ארצות הברית, והקימה מעבדת מחקר משלה באוניברסיטת קליפורניה, שם תבלה את המשך הקריירה שלה, ולימים תהיה גם פרופסורית וסגנית יושב הראש המחלקה לאנטומיה באוניברסיטה. בנוסף, היא התמנתה כמנהלת שותפה במרכז המקיף לחקר הסרטן על שם הלן דילר למדע בסיסי. וורב מוכרת ברחבי העולם בשל התגליות שלה בנוגע לבסיסים המולקולריים והתאיים של פרוטאזות מטריצה חוץ תאית ותפקידם בתפקוד תקין של רקמות והתהוות מחלות ברקמות. מחקריה הובילו לדוגמאות חדשות לגבי התפקיד המיקרו - סביבתי התאי והתקשורת הבין תאית בהתפתחות סרטן השד. רוב המחקר שלה התמקד במטריקס מטאלו-פרוטאינאז (משפחת אנזימים הממלאת תפקיד חיוני בתהליכים ביולוגים שונים כמו ניידות, התרבות תאים וריפוי פצעים. כאשר דברים במשפחה זו יוצאים משליטה הם עלולים לסייע להתפרצות מחלות אוטואימוניות וליצירת גרורות סרטניות), שיש להם תפקיד חשוב במטריצה החוץ תאית. היא התבססה על העובדה שהמטריקס מטאלו-פרוטאינאז מיוצרים על ידי הפיברובלסטים (תאים ברקמת החיבור המייצרים ומפרישים החוצה את אבני הבניין היוצרות את המטריצה חוץ תאית של הרקמה). במחקרה, גילתה שבנוסף לחשיבה המוקדמת לפיה חלבונים אינטגרינים (קולטנים המתווכים בחיבור תאים לרקמות הסובבות אותם, היכולות להיות תאים אחרים או מטריצה חוץ תאית) החזיקו בתפקוד מבני, הם מסוגלים גם לווסת ביטוי גנים במטריקס מטאלו-פרוטאינאז. וורב זכתה במגוון פרסים ותארים לאורך חייה: 1985 - מלגת גוגנהיים 1966 - פרס FASEB 2001 - פרס Charlotte Friend 2007 - מדליית E.B. Wilson חברה באקדמיה האמריקאית לאמנות ומדעים חברה באקדמיה הלאומית למדעים והמכון לרפואה תואר כבוד של ד"ר לרפואה מאוניברסיטת קופנהגן, דנמרק נושאת משרה נבחרת באגודה האמריקאית לביולוגיה של התא והאגודה האמריקאית לחקר סרטן Zena Werb | In Memoriam | AACR Membership, American Association for Cancer Research (AACR) (באנגלית) Werb Lab members | Werb Lab, werblab.ucsf.edu Mikala Egeblad, Zena Werb (1945–2020): Matrix Metalloproteinases, Microenvironments, and Mentoring, Annual Review of Cancer Biology 5, 2021-03-04, עמ' 1–16 doi: 10.1146/annurev-cancerbio-081320-114426 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "זנה וורב".